Vita:Kovács Eszter (egyértelműsítő lap)

message: „Feltételezhetően nem azonos az énekesnővel, többek között az életkor miatt sem.” Szerintem ilyen találgatásokat ne írjunk bele. Képet látott bárki is a Pancsoló kislány énekeséről? Mert neten nem találok, a hangja alapján meg nem lehet kijelenteni, hogy valóban gyerek énekelte (én minél többször hallgatom meg, annál kevésbé tűnik annak… néha meglepő lehet az ilyesmi, a Nyuszibugit például, amit mindig gyerekénekes dalának hittem, Csongrádi Kata 31 évesen énekelte…) Alensha 2011. június 5., 22:55 (CEST)
replies: text: A találgatásoknak valóban csak a vitalapon lehet helye. Az viszont tény, hogy A pancsoló kisgyerek mára örökzölddé nemesedett, ezért szükségesnek tartom a -vitatható- nevet -legalább- a wikipédia egyértelműsítő lapján megjeleníteni. Az 1959-es sláger szerzői egyébként: Berki Géza és Brandt István. Még egy kultúrtörténeti érdekesség: A szám az első magyar mikrobarázdás kislemezen jelent meg. A "B" oldalon az Eperfagyi (Harsányi Béla és G. Dénes György szerzeménye) található. Előadóként itt is Kovács Eszti van megjelölve.Hungaroton HCD 71075 borítószöveg. Egyébként én sem találok információt Kovács Esztivel kapcsolatban. És arra sem emlékszem, hogy annak idején írtak volna az előadóról. Igaz akkor még nem volt bulvársajtó. Csak találkozásokra -a Rádió Gyermekkórusának tagja- emlékszem, de semmi konkrétumra. Ha sok időm lenne átböngészném az 1959-es sajtó nyári lapjait. --Kispados vita 2011. június 7., 08:07 (CEST)
replies: text: :Sajnos valóban nincs információ Kovács Esztiről (Pancsoló kislány, eperfagyi). Egyes hírek szerint egy autóbaleset okozta a halálát . Sajnos Kovács Eszti kiléte valószínüleg örök homályban marad, bár szerintem sokan nagyon kíváncsiak rá, hogy pontosan ki is az a kislány aki több mint 50 éve megmosolyogtat mindenkit. A Nyuszi bugi című Csongrádi Kata dalon tisztán hallatszik, hogy nem gyerek énekli, a pancsoló kislányt viszont biztosan egy kislány énekelte. A papám mesélte, hogy '59-ben valóban volt egy kislány (11 éves) aki nagyon aranyosan énekelt, és felvettek vele pár dalt, arra is emlékszik, hogy Eszternek (Eszterkének) hívták. Mivel a lemezcégnél dolgozott sok emberrel találkozott, ám elmondta, hogy soha többé nem látta, és nem is hallott róla többet. Mindenesetre feltúrom a mama összes '59-es újságát, hátha találok valamit, mert nagyon kíváncsi lennék. Remélem nem igaz a pletyka, melyszerint elhunyt, mert akkor viszont nagyon szomorú lennék, és már nem tudnám olyan vidáman hallgatni a dalt (persze az is lehet, hogy idős kora miatt hunyt el, ha csak ezekből indulunk ki, hogy "mondjuk" 11 éves volt, '59 pedig 53 évvel ezelőtt volt, azaz most jelenleg 64 éves lenne, ami ugyan még "nem olyan idős kor" de azért újabb sok kérdést felvet). Ha az előző szerkesztő állítása a valós, melyszerint a gyermek valójában már felnőtt volt ,akkor sajnos egyre valószínűbb, hogy Eszti már nem él. Mindenesetre szerintem kétség kívül egy gyerek énekli a dalt. Utána fogok nézni! --Aymeh 2012. június 22., 20:53 (CEST)

text: :Nem sok mindent tudtam meg, csupán annyit, hogy Kovács Eszti 15 évesen meghalt. Sajnos írásos forrásokkal nem tudom alátámasztani, de a papám szerint egy akkori napilap (hírlap) megírta ezt. Meg keresi, és ha megvan beszkennelem, és akkor már írásos dokumentumok is a rendelkezésre állnak. Azért kicsit bízunk benne, hogy rosszul emlékeznek. --Aymeh 2012. június 27., 13:39 (CEST)
replies: text: ::Zenével foglalkozom, és azt biztosan állíthatom, hogy nem felnőtt énekelte. Ritmikailag annyira pontatlan, hogy szinte ütemről ütemre (4/4) más sebességen énekel a KISLÁNY. Ha ezt felnőtt énekelné, nem lett volna kiadott lemez belőle. Itt a ((énektudás+cukiság)/kora) hányados lehetett kimagasló érték és kuriózum. Mellesleg szerintem 2x vették fel a zenét, mert miután a kislány felénekelte, valószínűleg a zenekar újrajátszotta a kislány ritmikai pontatlanságát figyelembe véve, hogy fogyaszthatóbb legyen. --LaYOOOs 2015. szeptember 22., 21:06 (CEST)
Én emlékszem egy későbbi (kb. 80-as évek) riportra, ahol a Pancsoló kislány, és a Tenkes kapitánya című dalok gyerek énekesei immár felnőttként beszéltek magukról. Sajnos a nevükre nem emlékszem, lehet, hogy a cikkben említett Kormos Katalin volt. Mindenesetre bőven több mint 15 évesnek tűnt. --Zsozso1970 2015. november 12., 20:36 (CEST)
Hölgyeim és Uraim! Íme Kovács Eszti. 1948-ban született, él és virul. Itt a riport vele: https://tilos.hu/mp3/tilos-20150115-104600-123000.mp3 -- Ismeretlen 2016. június 11., 01:54 (CET)
Megírtam. Solymári vita 2016. október 26., 17:15 (CEST)
most látom csak a cikket, de jó, hogy megírtad :) annyira örülök, hogy mégse igaz, hogy meghalt balesetben. Alensha 2017. július 21., 21:38 (CEST)

thread_title: Jegyzetek